“บางจาก – วปอ.63” มอบถุงยังชีพชาว “ปทุมธานี” ประสบภัยน้ำท่วม
“บางจาก – วปอ.63” ปันน้ำใจชาว “ปทุมธานี” มอบถุงยังชีพ 200 ถุง เพื่อนำไปช่วยเหลือผู้ประสบผู้ประสบอุทกภัย
“บางจาก – วปอ.63” ปันน้ำใจชาว “ปทุมธานี” มอบถุงยังชีพ 200 ถุง เพื่อนำไปช่วยเหลือผู้ประสบผู้ประสบอุทกภัย
12 ต.ค. 2564

นายโชคชัย อัศวรังสฤษฎ์ รองกรรมการผู้จัดการใหญ่ กลุ่มงานบริหารและพัฒนาศักยภาพองค์กร และนางกลอยตา ณ ถลาง ผู้ช่วยกรรมการผู้จัดการใหญ่ สายงานบริหารความยั่งยืนและสื่อสารองค์กร บริษัท บางจาก คอร์ปอเรชั่น จำกัด (มหาชน) หรือ BCP พร้อมด้วยคณะวิทยาลัยป้องกันราชอาณาจักร วปอ.63 กลุ่ม “ไก่ฟ้า” ร่วมส่งมอบถุงยังชีพแก่ นายสุพจน์ รอดเรือง ณ หนองคาย รองผู้ว่าราชการจังหวัดปทุมธานี รวมกว่า 200 ถุงเพื่อนำไปช่วยเหลือผู้ประสบภัยในจังหวัดปทุมธานี ณ วัดเกริน อำเภอเมือง จังหวัดปทุมธานี
ทั้งนี้ บริษัทได้ทยอยส่งมอบถุงยังชีพไปยังปั๊มน้ำมันบางจาก สหกรณ์การเกษตรผักไห่ สหกรณ์การเกษตรเสนา สหกรณ์การเกษตรบางบาล สหกรณ์การเกษตรพระนครศรีอยุธยา ในจังหวัดพระนครศรีอยุธยา และสหกรณ์การเกษตรโนนสูง สหกรณ์การเกษตรพิมาย ในจังหวัดนครราชสีมา
รวมทั้งจังหวัดชัยภูมิแล้ว รวม 1,300 ถุง พร้อมจัดสรรบัตรเติมน้ำมันบางจาก รวมมูลค่ากว่า 500,000 บาท สำหรับช่วยเหลือในสถานการณ์น้ำท่วม โดยส่งมอบผ่าน องค์กร หน่วยงาน และทีมงานอาสาสมัครที่ปฏิบัติภารกิจช่วยเหลือผู้ประสบอุทกภัยแล้วส่วนหนึ่ง และพร้อมส่งมอบความช่วยเหลือต่อเนื่องทันทีตามสถานการณ์